CELEX: 32004D0677
Language: mt
Date: 2004-09-24 00:00:00
Title: Deċiżjoni tal-Kunsill ta' l- 24 ta' Settembru 2004 dwar ir-Regoli applikabbli għall-esperti nazzjonali u l-persunal militari ssekondati lill- Aġenzija tad-Difiża Ewropea

11.12.2008      MT                Il-Ġurnal Uffiċjali ta’ l-Unjoni Ewropea                          79

32004D0677

L 310/64                      IL-ĠURNAL UFFIĊJALI TA’ L-UNJONI EWROPEA                        7.10.2004

                                    DEĊIŻJONI TAL-KUNSILL
                                     ta' l-24 ta’ Settembru 2004
                       dwar ir-Regoli applikabbli għall-esperti nazzjonali
                               u l-persunal militari ssekondati lill-
                                    Aġenzija tad-Difiża Ewropea
                                            (2004/677/KE)

IL-KUNSILL TA’ L-UNJONI EWROPEA,

Wara li kkunsidra l-Azzjoni Konġunta tal-Kunsill 2004/551/PESK tat-12 ta' Lulju 2004 dwar l-
istabbiliment ta' l-Aġenzija tad-Difiża Ewropea 1, u b'mod partikolari l-Artikolu 11(3)(3.2.) tagħha,

1
      ĠU L 245, 17.7.2004, p. 17.
 ---pagebreak--- 80                 MT                 Il-Ġurnal Uffiċjali ta’ l-Unjoni Ewropea                     11.12.2008

Billi:

(1)      Esperti nazzjonali ssekondati (minn hawn 'il quddiem imsejħa SNEs) u persunal nazzjonali
         militari ssekondat għandhom jagħmluha possibbli li l-Aġenzija tad-Difiża Ewropea (minn
         hawn 'il quddiem imsejħa "l-Aġenzija") tibbenefika mil-livell għoli ta' l-għarfien u l-
         esperjenza professjonali tagħhom, b'mod partikolari f'oqsma fejn kompetenza bħal din mhix
         disponibbli faċilment.

(2)      L-SNEs għandhom irawmu l-iskambju ta' esperjenza u għarfien professjonali fil-qasam ta' l-
         iżvilupp tal-kapaċitajiet tad-difiża, ir-riċerka, l-akkwist, u l-armamenti billi jassenjaw
         temporanjament esperti ta' l-amministrazzjonijiet pubbliċi ta' l-Istati Membri ma' l-Aġenzija.

IDDEĊIEDA KIF GEJ:

                                                 KAPITOLU I

                                    DISPOŻIZZJONIJIET ĠENERALI

                                                   Artikolu 1
                                            Kamp ta' applikazzjoni

1.        Dawn ir-Regoli huma applikabbli għal SNEs issekondati lill-Aġenzija minn Stat Membru li
jkun qed jipparteċipa f'dik l-Aġenzija.
 ---pagebreak--- 11.12.2008      MT                Il-Ġurnal Uffiċjali ta’ l-Unjoni Ewropea                             81

2.      Il-persuni koperti minn dawn ir-Regoli għandhom jibqgħu fis-servizz ta' min jimpjegahom
matul il-perijodu tas-sekondar u għandhom jibqgħu jitħallsu minn dik il-persuna li timpjegahom.

3.      L-Aġenzija għandha tirrekluta SNEs skond il-ħtiġiet u l-possibbiltajiet baġitarji. Il-Kap
Eżekuttiv ta' l-Aġenzija għandu jistabbilixxi l-arranġamenti għal reklutaġġ bħal dan, bil-kunsens
tal-Bord ta' Tmexxija ta' l-Aġenzija.

4.     L-SNEs għandhom ikunu ċittadini ta' Stati Membru u għandhom jiġu reklutati fuq bażi
ġeografika wiesa' kemm jista' jkun fost iċ-ċittadini ta' l-Istati Membri parteċipanti. L-Istati Membri
u l-Aġenzija għandhom jikkooperaw biex jiżguraw, sa fejn hu possibbli, bilanċ bejn irġiel u nisa u
josservaw il-prinċipju ta' opportunitajiet ugwali.

5.    Is-sekondar għandu jiġi implimentat permezz ta' Skambju ta' Ittri bejn il-Kap Eżekuttiv ta' l-
Aġenzija u r-Rappreżentanza Permanenti ta' l-Istat Membru konċernat. Kopja tar-Regoli applikabbli
għall-SNEs issekondati ma’ l-Aġenzija għandha tiġi mehmuża ma' l-Iskambju ta' Ittri.

6.    L-SNEs għandhom jittieħdu minn gvernijiet, ministeri jew aġenziji governattivi ta' l-Istati
Membri.

                                               Artikolu 2
                                         Perijodu tas-sekondar

1.      Il-perijodu tas-sekondar ma jistax ikun inqas minn sitt xhur jew jeċċedi tliet snin u jista'
jiġġedded suċċessivament sa perijodu totali li ma jeċċedix erba' snin.
 ---pagebreak--- 82               MT                Il-Ġurnal Uffiċjali ta’ l-Unjoni Ewropea                     11.12.2008

2.     Il-perijodu tas-sekondar maħsub għandu jiġi ffissat mill-bidu fl-Iskambju ta' Ittri previst fl-
Artikolu 1(5). L-istess proċedura għandha tapplika fil-każ ta' tiġdid tal-perijodu tas-sekondar.

3.     SNE li jkun diġà ġie ssekondat lill-Aġenzija jista' jerġa' jiġi ssekondat, skond ir-regoli
interni li jistabbilixxu perijodi massimi li matulhom dawn il-persuni jistgħu jkunu preżenti fid-
dipartimenti ta' l-Aġenzija u soġġett għall-kondizzjonijiet li ġejjin:

(a)    l-SNE għandu jkompli jissodisfa l-kondizzjonijiet għas-sekondar;

(b)   għandu jkun inqabeż perijodu ta' mhux inqas minn tliet snin bejn tmiem il-perijodu preċedenti
      tas-sekondar u kwalunkwe sekondar ulterjuri; din id-dispożizzjoni m'għandhiex tipprevjeni
      lill-Aġenzija milli taċċetta s-sekondar ta' SNE li s-sekondar inizjali tiegħu ikun dam inqas
      minn erba' snin, iżda f'dak il-każ is-sekondar ġdid m'għandux jeċċedi l-parti li ma skadietx tal-
      perijodu ta' erba' snin.

                                                Artikolu 3
                                            Post tas-sekondar

Il-post tas-sekondar għandu jkun is-sede ta' l-Aġenzija jew il-post fejn id-Direttorat/l-unità ta' l-
Aġenzija, li fiha l-SNE jkun assenjat, jkunu jinsabu.
 ---pagebreak--- 11.12.2008       MT                  Il-Ġurnal Uffiċjali ta’ l-Unjoni Ewropea                        83

                                                  Artikolu 4
                                                   Dmirijiet

1.      L-SNEs għandhom jikkompletaw l-missjoni, iwettqu l-kompiti u jaqdu d-dmirijiet assenjati
lilhom mill-Kap Eżekuttiv ta' l-Aġenzija.

Id-dmirijiet imwettqin għandhom jiġu definiti bi ftehim reċiproku bejn l-Aġenzija u l-
amministrazzjoni nazzjonali li tissekonda l-espert nazzjonali fl-interess ta' l-Aġenzija u waqt li
jitqiesu l-kwalifiki tal-kandidat.

2.      SNE għandu jieħu sehem f'missjonijiet u laqgħat biss:

(a)     jekk ikun qed jakkumpanja il-Kap ta' l-Aġenzija jew membru tal-persunal temporanju, jew

(b)   bħala osservatur jew biss għal finijiet ta' informazzjoni, jekk waħdu.

Il-Kap Eżekuttiv ta' l-Aġenzija jista' jidderoga minn din ir-regola abbażi ta' mandat mogħti lill-SNE,
wara li jkun ivverifikat li m'hemm l-ebda konflitt ta' interess potenzjali. Sakemm ma jingħatax
mandat speċjali, taħt l-awtorità tal-Kap ta' l-Aġenzija, mill-Kap Eżekuttiv ta' l-Aġenzija, l-SNE ma
jistax jobbliga lill-Aġenzija esternament.

3.      L-Aġenzija għandha żżomm responsabbiltà unika għall-approvazzjoni tar-riżultati ta'
kompiti mwettqin mill-SNE.
 ---pagebreak--- 84               MT                Il-Ġurnal Uffiċjali ta’ l-Unjoni Ewropea                    11.12.2008

4.     L-Aġenzija, min jimpjega ta' l-SNE u l-SNE għandhom jagħmlu kull sforz biex jevitaw
kwalunkwe konflitt ta' interess jew dehra ta' konflitt bħal dan fir-rigward tad-dmirijiet a' l-SNE
matul is-sekondar. Għal dan il-għan, l-Aġenzija għandha, fi żmien tajjeb, tinforma lill-SNE u lil min
jimpjega bid-dmirijiet maħsubin u għandha titlob lil kull wieħed minnhom biex jikkonferma bil-
miktub li ma jaf bl-ebda raġuni li għaliha l-SNE m'għandux jingħata dawk id-dmirijiet. L-SNE
għandu jintalab b'mod partikolari biex jiddikjara kwalunkwe konflitt potenzjali bejn iċ-ċirkostanzi
tal-familja tiegħu (partikolarment l-attivitajiet professjonali ta' membri tal-familja viċini jew
kwalunkwe interess finanzjarju importanti tiegħu, jew ta' membri tal-familja viċini) u d-dmirijiet
proposti waqt is-sekondar.

Min jimpjega u l-SNE għandhom jimpenjaw ruħhom biex jinnotifikaw lill-Aġenzija dwar
kwalunkwe tibdil fiċ-ċirkostanzi matul is-sekondar li jista' jikkawża kwalunkwe konflitt bħal dan.

5.     Fejn l-Aġenzija tikkunsidra li n-natura tal-kompiti fdati lill-SNE teħtieġ prekawzjonijiet tas-
sigurtà partikolari, għandha tinkiseb clearance tas-sigurtà qabel l-SNE jiġi ssekondat.

6.     Fil-każ ta' nuqqas ta' konformità mad-dispożizzjonijiet tal-paragrafi 2,3 u 4 ta' dan l-
Artikolu, l-Aġenzija tista' ttemm is-sekondar ta' l-SNE taħt it-termini ta' l-Artikolu 8.

                                                Artikolu 5
                                            Drittijiet u obbligi

1.     Matul il-perijodu tas-sekondar:

(a)   SNE għandu jwettaq id-dmirijiet tiegħu u għandu jaġixxi biss bl-interessi ta' l-Aġenzija
      f'moħħu;
 ---pagebreak--- 11.12.2008       MT                 Il-Ġurnal Uffiċjali ta’ l-Unjoni Ewropea                             85

(b)   SNE għandu jastjeni minn kwalunkwe azzjoni, u b'mod partikolari kwalunkwe espressjoni
      pubblika ta' opinjoni, li tista' tirrifletti fuq il-pożizzjoni tiegħu fl-Aġenzija;

(c)   kwalunkwe SNE li, fil-prestazzjoni tad-dmirijiet tiegħu, jintalab jagħti deċiżjoni dwar it-
      trattament jew ir-riżultat ta' materja li għandu interess personali fiha, li jista' jfixkel l-
      indipendenza tiegħu, għandu jinforma lill-Kap tad-dipartiment fejn huwa assenjat;

(d)   SNE m'għandux, kemm jekk waħdu kif ukoll jekk flimkien ma' oħrajn, jippubblika jew
      jikkawża li jiġi ppubblikat kwalunkwe test li jittratta x-xogħol ta' l-Aġenzija jew ta' l-Unjoni
      Ewropea mingħajr ma jkun kiseb permess skond il-kondizzjonijiet u r-regoli fis-seħħ fl-
      Aġenzija. Il-permess għandu jiġi miċħud biss fejn il-pubblikazzjoni maħsuba tista' tkun ta'
      preġudizzju għall-interessi ta' l-Aġenzija jew ta' l-Unjoni Ewropea;

(e)   id-drittijiet kollha fi kwalunkwe xogħol magħmul minn SNE fil-prestazzjoni tad-dmirijiet
      tiegħu għandhom ikunu l-proprjetà ta' l-Aġenzija;

(f)   SNE għandu jirresjedi fil-post tas-sekondar jew mhux 'il bogħod aktar minn kif inhu
      kompatibbli mal-prestazzjoni xierqa ta' l-attivitajiet tiegħu;

(g)   SNE għandu jassisti u jagħti parir lis-superjur li għalih huwa assenjat u għandu jkun
      responsabbli għas-superjur tiegħu għall-prestazzjoni tal-kompiti fdati lilu;
 ---pagebreak--- 86               MT                 Il-Ġurnal Uffiċjali ta’ l-Unjoni Ewropea                      11.12.2008

(h)   SNE m'għandu, fl-eżerċizzju tad-dmirijiet tiegħu, jaċċetta l-ebda istruzzjonijiet minn min
      jimpjegah jew mill-gvern nazzjonali tiegħu. Huwa m'għandu jimpenja ruħu fl-ebda attività
      għal min jimpjegah, u lanqas għal gvernijiet, u lanqas għal kwalunkwe persuna, kumpannija
      privata jew korp pubbliku ieħor.

2.      Kemm matul u wara l-perijodu tas-sekondar, SNE għandu jeżerċita l-ogħla diskrezzjoni fir-
rigward tal-fatti u l-informazzjoni kollha li jiġu mgħarrfa lilu matul jew f'konnessjoni mal-
prestazzjoni tad-dmirijiet tiegħu. Huwa m'għandux jiżvela, fi kwalunkwe forma, lil kwalunkwe
persuna mhux awtorizzata kwalunkwe dokument jew informazzjoni li għadhom mhux magħmulin
pubbliċi b'mod legali, u lanqas m'għandu jużahom għal vantaġġ personali.

3.      Meta jintemm is-sekondar SNE għandu jkompli jkun marbut bl-obbligu li jaġixxi b'integrità
u diskrezzjoni fl-eżerċiżju ta' dmirijiet ġodda assenjati lilu u fl-aċċettazzjoni ta' ċerti pożizzjonijiet
jew vantaġġi.

Għal dak il-għan, fit-tliet snin wara l-perijodu tas-sekondar, SNE għandu jinforma lill-Aġenzija
minnufih bi kwalunkwe dmirijiet jew kompiti li għandu jwettaq għal min jimpjegah li x'aktarx
jikkawżaw konflitt ta' interess fir-rigward tal-kompiti li wettaq matul is-sekondar.

4.      SNE għandu jkun soġġett għar-regoli ta' sigurtà fis-seħħ fl-Aġenzija.

5.      Nuqqas ta' konformità mad-dispożizzjonijiet ta' dan l-Artikolu matul il-perijodu tas-
sekondar għandu jintitola lill-Aġenzija biex ittemm is-sekondar ta' l-SNE taħt it-termini ta' l-
Artikolu 8.
 ---pagebreak--- 11.12.2008       MT                 Il-Ġurnal Uffiċjali ta’ l-Unjoni Ewropea                            87

                                                 Artikolu 6
                                    Livell, esperjenza professjonali u
                                              għarfien ta' ilsna

1.      Sabiex jikkwalifika għal sekondar għall-Aġenzija, SNE għandu jkollu mill-inqas tliet snin
esperjenza full-time ta' funzjonijiet amministrattivi, xjentifiċi, tekniċi, konsultattivi jew ta'
superviżjoni ekwivalenti għal dawk tal-grad AD5-AD16 u AST5-AST11 kif definiti fir-
Regolamenti tal-Persunal ta' uffiċjali tal-Komunitajiet Ewropej u l-Kondizzjonijiet ta' l-Impjieg ta'
impjegati oħrajn tal-Komunitajiet kif stabbilit fir-Regolament (KEE, Euratom, KEFA) Nru 259/681,
minn hawn 'il quddiem imsejħin ir-"Regolamenti tal-Persunal". Qabel is-sekondar, min jimpjega ta'
l-SNE għandu jagħti lill-Aġenzija dikjarazzjoni ta' l-impjieg ta' l-espert li jkopri t-tnax-il xahar
preċedenti.

2.      SNE għandu jkollu għarfien tajjeb ta' waħda mill-ilsna Komunitarji u għarfien sodisfaċjenti
ta' ilsien Komunitarju ieħor għall-prestazzjoni tad-dmirijiet tiegħu.

                                                 Artikolu 7
                                        Sospensjoni tas-sekondar

1.      L-Aġenzija tista' tawtorizza sospensjonijiet tas-sekondar u tispeċifika t-termini applikabbli.
Matul dawn is-sospensjonijiet:

(a)     l-allowances imsemmijin fl-Artikoli 15 u 16 ma jkunux jistgħu jitħallsu;

1
      ĠU L 56, 4.3.1968, p. 1. Ir-Regolament kif emendat l-aħħar bir-Regolament (KE, Euratom)
      Nru 723/2004 (ĠU L 124, 27.4.2004, p. 1).
 ---pagebreak--- 88               MT                Il-Ġurnal Uffiċjali ta’ l-Unjoni Ewropea                      11.12.2008

(b)   l-ispejjeż imsemmijin fl-Artikoli 18 u 19 għandhom jitħallsu biss jekk is-sospensjoni tkun fuq
      it-talba ta' l-Aġenzija;

2.      L-Aġenzija għandha tinforma lil min jimpjega ta' l-SNE.

                                                Artikolu 8
                                 Terminazzjoni ta' perijodi ta' sekondar

1.      Soġġett għall-paragrafu 2, sekondar jista' jintemm fuq it-talba ta' l-Aġenzija jew ta' min
jimpjega ta' l-SNE, dment li tingħata notifika ta' tliet xhur. Jista' wkoll jintemm fuq it-talba ta' l-
SNE dment li l-istess notifika tingħata u soġġett għall-qbil ta' l-Aġenzija.

2.      F'ċerti ċirkostanzi eċċezzjonali s-sekondar jista' jintemm mingħajr notifika:

(a)     minn min jimpjega ta' l-SNE, jekk l-interessi essenzjali ta' min jimpjega jeħtieġu hekk;

(b)   permezz ta' ftehim bejn l-Aġenzija u min jimpjega, fuq it-talba ta' l-SNE liż-żewġ partijiet,
      jekk l-interessi essenzjali personali jew professjonali ta' l-SNE jeħtieġu hekk;

(c)   mill-Aġenzija fil-każ li l-SNE jonqos milli jħares l-obbligi tiegħu taħt dawn ir-regoli. L-SNE
      għandu l-ewwel jingħata opportunità biex jippreżenta d-difiża tiegħu.

3.      Fil-każ ta' terminazzjoni taħt il-paragrafu 2(c), l-Aġenzija għandha tinforma immedjatament
lil min jimpjega.
 ---pagebreak--- 11.12.2008      MT                Il-Ġurnal Uffiċjali ta’ l-Unjoni Ewropea                             89

                                             KAPITOLU II

                                KONDIZZJONIJIET TAX-XOGĦOL

                                               Artikolu 9
                                             Sigurtà soċjali

1.      Qabel ma jibda l-perijodu tas-sekondar, min jimpjega li mingħandu għandu jiġi ssekondat l-
espert nazzjonali, għandu jiċċertifika lill-Aġenzija li, matul il-perijodu tas-sekondar, l-SNE ser
jibqa' soġġett għal-leġislazzjoni tas-sigurtà soċjali applikabbli għall-amministrazzjoni pubblika li
timpjega lill-SNE u li għandha tassumi responsabbiltà għal spejjeż li jsiru barra l-pajjiż.

2.      Mill-bidu tas-sekondar tiegħu, l-SNE għandu jiġi kopert mill-Aġenzija kontra r-riskju ta'
inċident. L-Aġenzija għandha tipprovdih b'kopja tat-termini ta' din il-kopertura fil-jum li fih hu
jirrapporta lit-taqsima tad-Direttorat/unità rilevanti biex jikkompleta l-formalitajiet amministrattivi
relatati mas-sekondar.
 ---pagebreak--- 90              MT                Il-Ġurnal Uffiċjali ta’ l-Unjoni Ewropea                    11.12.2008

                                               Artikolu 10
                                          Ħinijiet tax-xogħol

1.     SNE għandu jkun soġġett għar-regoli fis-seħħ fl-Aġenzija fir-rigward tal-ħinijiet tax-xogħol.
Dawn ir-regoli jistgħu jiġu mmodifikati mill-Kap Eżekuttiv ta' l-Aġenzija fejn il-ħtiġijiet tad-
dipartiment jeħtieġu hekk.

2.     SNE għandu jaħdem fuq bażi full-time matul il-perijodu tas-sekondar.

3.     SNE jista' jaħdem sigħat flessibbli biss jekk ikun awtorizzat mid-dipartiment ta' l-Aġenzija
fejn huwa assenjat. L-awtorizzazzjoni għandha tintbagħat għall-informazzjoni lill-unità rilevanti ta'
l-Aġenzija.

4.     L-allowances fis-seħħ fl-Aġenzija għal xogħol bix-xift jistgħu jingħataw lill-SNEs.

                                               Artikolu 11
                             Assenza għal raġunijiet ta' mard jew inċident

1.     Fil-każ ta' assenza minħabba raġunijiet ta' mard jew inċident, SNE għandu jinnotifika lis-
superjur tiegħu malajr kemm jista' jkun, filwaqt li jiddikjara l-indirizz preżenti tiegħu. Huwa għandu
jipproduċi ċertifikat mediku jekk ikun assenti għal aktar minn tliet ijiem u jista' jintalab jagħmel
eżami mediku mħejji mill-Aġenzija.
 ---pagebreak--- 11.12.2008       MT                Il-Ġurnal Uffiċjali ta’ l-Unjoni Ewropea                            91

2.       Jekk assenza minħabba mard jew inċident ta' mhux aktar minn tliet ijiem taqbeż total ta'
tnax-il jum matul perijodu ta' tnax-il xahar, SNE għandu jintalab jipproduċi ċertifikat mediku għal
kwalunkwe assenza ulterjuri minħabba mard.

3.       Fejn il-perijodu ta' sick leave jaqbeż xahar jew il-perijodu tas-servizz imwettaq mill-SNE,
skond liema wieħed hu l-itwal, l-allowances imsemmijin fl-Artikolu 15(1) u (2) għandhom jiġu
sospiżi awtomatikament. Din id-dispożizzjoni m'għandhiex tapplika fil-każ ta' mard konness mat-
tqala. Is-sick leave ma jistax jiġi estiż lil hinn mit-tul ta' żmien tas-sekondar tal-persuna konċernata.

4.       Madankollu, SNE li hu vittma ta' korriment relatat max-xogħol li jseħħ matul is-sekondar
għandu jkompli jirċievi, fl-intier tagħhom, l-allowances previsti fl-Artikolu 15(1) u (2) matul il-
perijodu li matulu huwa mhuwiex fi stat tajjeb għax-xogħol sa tmiem il-perijodu tas-sekondar.

                                                Artikolu 12
                                Leave annwali, leave speċjali u vaganzi

1.       SNE għandu jkun intitolat għal jumejn u nofs ta' leave għal kull xahar sħiħ ta' servizz (30
jum għal kull sena kalendarja).

2.       Il-leave hu soġġett għal awtorizzazzjoni minn qabel mid-Direttorat/unità fejn huwa assenjat
l-SNE.
 ---pagebreak--- 92                   MT                 Il-Ġurnal Uffiċjali ta’ l-Unjoni Ewropea                    11.12.2008

3.          SNE jista', b'applikazzjoni raġunata, jingħata leave speċjali fil-każijiet li ġejjin:

–           żwieġ ta' l-SNE: jumejn;

–           mard serju tal-konjuġi: sa tliet ijiem;

–           mewt tal-konjuġi: erbat ijiem;

–           mard serju ta’ qarib fil-linja axxendenti: sa jumejn kull sena;

–           mewt ta’ qarib fil-linja axxendenti: jumejn;

–           twelid ta’ tifel/tifla: jumejn;

–           mard serju ta’ tifel/tifla: sa jumejn kull sena;

–           mewt ta’ tifel/tifla: erbat ijiem.

4.          Fuq talba debitament iġġustifikata minn min jimpjega ta' l-SNE, jistgħu jingħataw sa jumejn
leave speċjali f'perijodu ta' 12-il xahar mill-Aġenzija fuq bażi ta' każijiet individwali.

5.          Il-jiem ta' leave annwali li ma jkunux ittieħdu sa l-aħħar tal-perijodu tas-sekondar għandhom
jintilfu.
 ---pagebreak--- 11.12.2008        MT                Il-Ġurnal Uffiċjali ta’ l-Unjoni Ewropea                                93

                                                 Artikolu 13
                                            Leave tal-maternità

1.      SNE li hija tqila għandha tingħata leave tal-maternità ta' sittax-il ġimgħa, matul liema
perijodu hija għandha tirċievi l-allowances previsti fl-Artikolu 15.

2.      SNE li qed tredda' tista' fuq talba, abbażi ta' ċertifikat mediku li jivverifika l-fatt, tingħata
leave speċjali għal massimu ta' erba' ġimgħat li jibdew mit-tmiem tal-leave tal-maternità tagħha,
matul liema perijodu hija għandha tirċievi l-allowances stabbiliti fl-Artikolu 15.

3.      Fejn il-leġislazzjoni nazzjonali ta' min jimpjega ta' l-SNE tagħti leave tal-maternità itwal, is-
sekondar għandu jiġi sospiż għall-perijodu li jaqbeż dak mogħti mill-Aġenzija. F'dak il-każ, għandu
jiżdied perijodu ekwivalenti għas-sospensjoni fi tmiem is-sekondar jekk l-interessi ta' l-Aġenzija
jiġġustifikawh.

4.      SNE tista', alternattivament, tapplika għal sospensjoni tas-sekondar biex jiġi kopert l-intier
tal-perijodi permessi għal leave tal-maternità u biex tredda'. F'dak il-każ, għandu jiżdied perijodu
ekwivalenti għas-sospensjoni fi tmiem is-sekondar jekk l-interessi ta' l-Aġenzija jiġġustifikawh.

                                                 Artikolu 14
                                            Ġestjoni u kontroll

Il-ġestjoni u l-kontroll ta' leave għandhom ikunu r-responsabbiltà ta' l-amministrazzjoni ta' l-
Aġenzija. Il-kontroll tal-ħin tax-xogħol u l-assenzi għandhom ikunu r-responsabbiltà tad-
Direttorat/unità fejn huwa assenjat l-SNE.
 ---pagebreak--- 94               MT               Il-Ġurnal Uffiċjali ta’ l-Unjoni Ewropea                   11.12.2008

                                            KAPITOLU III

                                     ALLOWANCES U SPEJJEŻ

                                               Artikolu 15
                                      Allowances ta' sussistenza

1.    SNE għandu jkun intitolat għal allowance ta' sussistenza ta' kuljum matul il-perijodu tas-
sekondar, li għandha tkun ekwivalenti għall-allowance mogħtija lil espert nazzjonali li jkun
issekondat lis-Segretarjat Ġenerali tal-Kunsill ta' l-Unjoni Ewropea.

2.    Jekk l-SNE ma jkunx irċieva l-ispejjeż tal-ġarr mill-Agenzija jew min jimpjega, għandha
titħallas allowance addizzjonali ta' kull xahar, li għandha tkun ekwivalenti għall-allowance mħallsa
lil espert nazzjonali li jkun issekondat lis-Segretarjat Ġenerali tal-Kunsill. Din l-allowance għandha
titħallas kull xahar b’lura.

3.      Dawn l-allowances għandhom ikunu pagabbli għal perijodi ta' missjoni, leave annwali,
leave tal-maternità, leave speċjali u vaganzi mogħtija mill-Aġenzija.

4.      L-SNEs li matul it-tliet snin li jtemmu sitt xhur qabel is-sekondar, kellhom ir-residenza tas-
soltu jew komplew l-attività professjonali prinċipali tagħhom f'post li jinstab 150 km jew inqas
mill-post tas-sekondar għandhom jirċievu allowance ta' sussistenza ta' kuljum kif imniżżel fil-
paragrafu 1. Għall-finijiet ta' din id-dispożizzjoni, ċirkostanzi li jirriżultaw minn xogħol magħmul
minn SNEs għal Stat barra minn dak tal-post tas-sekondar jew għal organizzazzjoni internazzjonali
m'għandux jiġi kkunsidrat.
 ---pagebreak--- 11.12.2008       MT                 Il-Ġurnal Uffiċjali ta’ l-Unjoni Ewropea                              95

5.      Meta SNE jibda s-sekondar, huwa għandu jirċievi ammont minn qabel ekwivalenti għal 75
jum ta' l-allowance ta' sussistenza, u wara dan għandu jieqaf l-intitolament għal kwalunlkwe
allowance bħal din ulterjuri matul il-perijodu korrispondenti. Jekk is-sekondar għall-Aġenzija
jintemm qabel l-iskadenza tal-perijodu meqjus għall-kalkolu ta' l-ammont mogħti minn qabel, l-
SNE hu obbligat irodd lura l-ammont korrispondenti għall-parti li tibqa’ ta' dak il-perijodu.

6.      Fil-ħin ta' l-Iskambju ta' Ittri previst fl-Artikolu 1(5), l-Aġenzija għandha tiġi informata bi
kwalunkwe pagament simili għal dak imsemmi fil-paragrafu 1 ta' dan l-Artikolu rċevut mill-SNE.
Kwalunkwe ammont bħal dan għandu jitnaqqas mill-allowance mħallsa mill-Aġenzija skond l-
imsemmi paragrafu 1.

7.      Allowances ta' kuljum u ta' kull xahar għandhom jiġu aġġustati kull sena mingħajr effett
retroattiv abbażi ta' l-adattament tas-salarji bażiċi ta' uffiċjali Komunitarji fi Brussell u l-
Lussemburgu.

8.      Għal SNEs issekondati għal Uffiċċju ta' Kollegament ta' l-Aġenzija, l-allowances ta'
sussistenza msemmijin f'dan l-Artikolu jistgħu jinbidlu f'allowance għall-akkomodazzjoni fejn dan
hu ġġustifikat miċ-ċirkostanzi speċifiċi tal-pajjiż tas-sekondar, soġġett għal deċiżjoni raġunata mill-
Kapijiet Eżekuttivi ta' l-Aġenzija.
 ---pagebreak--- 96               MT                 Il-Ġurnal Uffiċjali ta’ l-Unjoni Ewropea                      11.12.2008

                                                 Artikolu 16
                                   Allowance addizzjonali b'rata fissa

1.      Ħlief fejn il-post ta’ residenza ta’ SNE huwa 150 km jew inqas bogħod mill-post tas-
sekondar, huwa għandu, fejn ikun xieraq, jirċievi allowance addizzjonali b’rata fissa li tkun daqs id-
differenza bejn is-salarju gross annwali (mingħajr allowances tal-familja) imħallas minn min
jimpjega miżjud ma' l-allowance ta’ sussistenza mħallsa mill-Aġenzija u s-salarju bażiku pagabbli
lil uffiċjal fi skala 1 tal-grad AD7 jew AST5, skond il-kategorija li għaliha huwa assimilat.

2.      Din l-allowance għandha tiġi aġġustata darba fis-sena mingħajr effett retroattiv abbażi ta' l-
adattament tas-salarji basiċi ta' uffiċjali Komunitarji.

                                                 Artikolu 17
                                             Post tar-residenza

1.      Għall-finijiet ta' dawn ir-Regoli, il-post tar-residenza għandu jkun il-post fejn l-SNE wettaq
id-dmirijiet tiegħu għal min jimpjegah immedjatament qabel is-sekondar. Il-post tas-sekondar
għandu jkun il-post fejn id-Direttorat/unità ta' l-Aġenzija, li lilhom l-SNE jkun assenjat, ikun
jinstab. Iż-żewġ postijiet għandhom jiġu identifikati fl-Iskambju ta' Ittri msemmi fl-Artikolu 1(5).

2.      Jekk, mas-sekondar bħala SNE, espert nazzjonali jkun diġà fuq sekondar f'isem min
jimpjega f'post barra minn dak li fih ikun jinstab l-uffiċju prinċipali ta' dan ta' l-aħħar, il-post tar-
residenza għandu jkun kwalunkwe wieħed mit-tnejn li hu l-aktar viċin għall-post tas-sekondar.
 ---pagebreak--- 11.12.2008         MT                Il-Ġurnal Uffiċjali ta’ l-Unjoni Ewropea                             97

3.        Il-post tar-residenza għandu jitqies li jkun il-post tas-sekondar fejn:

(a)   matul it-tliet snin li jintemmu sitt xhur qabel is-sekondar, l-SNE kellu r-residenza tas-soltu
      jew wettaq l-attività professjonali prinċipali tiegħu f'post li jinstab 150 km jew inqas bogħod
      mill-post tas-sekondar; jew

(b)   fiż-żmien tat-talba ta' l-Aġenzija għas-sekondar, il-post tas-sekondar ikun ir-residenza
      prinċipali tal-konjuġi ta' l-SNE jew ta' kwalunkwe mit-tfal dipendenti tiegħu jew tagħha.

Għal dak il-għan, residenza fi 150 km jew inqas bogħod mill-post tas-sekondar għandha titqies
bħala residenza f'dak il-post.

4.        Għall-finijiet ta' l-applikazzjoni ta' dan l-Artikolu, ċirkostanzi li jirriżultaw minn xogħol
magħmul minn SNEs għal Stat barra minn dak tal-post tas-sekondar m'għandhomx jitqiesu.

                                                  Artikolu 18
                                           Spejjeż ta' l-ivvjaġġar

1.        SNE li l-post tar-residenza tiegħu jkun aktar minn 150 km bogħod mill-post tas-sekondar
huwa intitolat għal rimbors ta' spejjeż ta' l-ivvjaġġar:

(a)       għalih/għaliha:

      –       mill-post tar-residenza għall-post tas-sekondar fil-bidu tal-perijodu tas-sekondar;
 ---pagebreak--- 98                MT                Il-Ġurnal Uffiċjali ta’ l-Unjoni Ewropea                       11.12.2008

      –       mill-post tas-sekondar għall-post tar-residenza fi tmiem il-perijodu tas-sekondar;

(b)   għall-konjuġi tiegħu jew tagħha u t-tfal dipendenti, kemm-il darba jkunu jgħixu ma' l-SNE u
      l-ġarr ikun rimborsat mill-Aġenzija:

      –       fil-bidu tas-sekondar, mal-ġarr mill-post tar-residenza għall-post tas-sekondar;

      – fi tmiem is-sekondar, mill-post tas-sekondar għall-post tar-residenza.

2.        Sakemm il-vjaġġ ma jkunx bl-ajru, l-ammont għandu jiġi rimborsat b'rata fissa, limitata
għall-ispiża tal-ħlas ta' ferrovija tat-tieni klassi, mingħajr supplimenti. Dan għandu japplika wkoll
għal vjaġġi magħmulin bil-karozza. Fejn il-vjaġġ bil-ferrovija jaqbeż 500 km jew fejn ir-rotta
standard tinvolvi qsim bil-baħar, il-vjaġġ bl-ajru jista' jiġi rimborsat sa l-ispiża attwali ta' biljett bi
prezz imnaqqas (PEX jew APEX), mal-produzzjoni tal-biljetti u l-karti ta' l-imbark.

3.        B'deroga mill-paragrafu 1, SNEs li juru evidenza li bidlu l-post fejn ser ikomplu l-attività
prinċipali tagħhom wara s-sekondar għandhom jiġu intitolati għal rimbors ta' l-ispejjeż ta' l-
ivvjaġġar għal dak il-post fil-limiti msemmijin hawn fuq. Ir-rimbors ma jistax jinvolvi pagament ta'
somma ogħla minn dik li għaliha l-SNE huwa intitolat fil-każ ta' ritorn għall-post tar-residenza.
 ---pagebreak--- 11.12.2008       MT                Il-Ġurnal Uffiċjali ta’ l-Unjoni Ewropea                               99

4.     Jekk SNE ikun ġarr mill-post tar-residenza tiegħu għall-post tas-sekondar tiegħu, huwa
għandu jkun intitolat kull sena għal pagament b'rata fissa daqs l-ispiża ta' vjaġġ ta' ritorn mill-post
tas-sekondar tiegħu għall-post tar-residenza għalih innifsu, il-konjuġi tiegħu jew tagħha u t-tfal
dipendenti abbażi tad-dispożizzjonijiet fis-seħħ fl-Aġenzija.

                                                Artikolu 19
                                              Spejjeż ta' ġarr

1.      Kemm-il darba t-tieni sentenza ta' l-Artikolu 15(4) tkun tapplika, SNE jista' jġorr l-affarijiet
personali tiegħu mill-post tar-residenza għall-post tas-sekondar, bi spejjeż għall-Aġenzija, wara li
jikseb awtorizzazzjoni minn qabel, skond ir-regoli fis-seħħ fl-Aġenzija fiż-żmien tar-rimbors ta' l-
ispejjeż tal-ġarr, sakemm ikunu sodisfatti l-kondizzjonijiet li ġejjin:

(a)     il-perjodu inizjali tas-sekondar għandu jkun għal tliet snin;

(b)    il-post tar-residenza ta' l-SNE għandu jkun 100 km jew aktar bogħod mill-post tas-sekondar;

(c)   il-ġarr għandu jsir f'sitt xhur mid-data tal-bidu tas-sekondar;

(d)   għandha tintalab awtorizzazzjoni mill-inqas xahrejn qabel id-data maħsuba għall-ġarr;

(e)    l-ispejjeż tal-ġarr mhumiex qed jiġu rimborsati minn min jimpjegah;
 ---pagebreak--- 100              MT                 Il-Ġurnal Uffiċjali ta’ l-Unjoni Ewropea                     11.12.2008

(f)   l-SNE għandu jibgħat l-oriġinali ta' stimi, irċevuti u fatturi lill-Aġenzija u ċertifikat minn min
      jimpjegah li jikkonferma li min jimpjegah mhux qed iħallas spejjeż ta' ġarr.

2.      Soġġett għall-paragrafi 3 u 4, fejn il-ġarr għall-post tas-sekondar jkun ġie rimborsat mill-
Aġenzija, l-SNE għandu jkun intitolat fi tmiem is-sekondar, wara awtorizzazzjoni minn qabel, għal
rimbors ta' l-ispejjeż ta' ġarr mill-post tas-sekondar għall-post tar-residenza, skond ir-regoli fis-seħħ
fl-Aġenzija fiż-żmien tar-rimbors ta' l-ispejjeż ta' ġarr, soġġett għall-kondizzjonijiet imniżżlin fil-
paragrafu 1(d), (e) u (f) u l-kondizzjonijiet ulterjuri li ġejjin:

(a)   il-ġarr ma jistax iseħħ qabel tliet xhur minn tmiem is-sekondar;

(b)     il-ġarr għandu jsir fi żmien sitt xhur wara tmiem is-sekondar.

3.      SNE li s-sekondar tiegħu jiġi terminat fuq it-talba tiegħu jew fuq it-talba min jimpjegah fi
żmien sentejn mill-bidu tas-sekondar m'għandux ikun intitolat għal rimbors ta' l-ispejjeż tal-ġarr
għall-post tar-residenza.

4.      Fejn SNE juri evidenza li l-post fejn hu ser ikompli l-attività prinċipali tiegħu wara s-
sekondar inbidel, l-ispejjeż ta' ġarr għal dak il-post ġdid jistgħu jiġu rimborsati, iżda biss sa l-
ammont li kien ikun imħallas fil-każ ta' ġarr għall-post tar-residenza.
 ---pagebreak--- 11.12.2008      MT                  Il-Ġurnal Uffiċjali ta’ l-Unjoni Ewropea                          101

                                                 Artikolu 20
                                    Missjonijiet u spejjeż ta' missjoni

1.      SNE jista' jintbagħat fuq missjoni soġġett għall-Artikolu 4.

2.      L-ispejjeż ta' missjoni għandhom jiġu rimborsati skond id-dispożizzjonijiet fis-seħħ fis-
Segretarjat Ġenerali tal-Kunsill.

                                                 Artikolu 21
                                                    Taħriġ

SNE għandu jkun intitolat biex jattendi korsijiet ta' taħriġ organizzati mill-Aġenzija, jekk l-interessi
ta' l-Aġenzija jeħtieġu dan. Filwaqt li tiġi kkunsidrata b'mod partikolari l-karriera professjonali
tiegħu wara s-sekondar, l-interessi raġonevoli ta' l-SNE għandhom jiġu kkunsidrati meta tittieħed
deċiżjoni dwar il-permess biex jattendi korsijiet.

                                                 Artikolu 22
                                    Dispożizzjonijiet amministrattivi

1.     SNE għandu jirrapporta lid-Direttorat/unità rilevanti fl-ewwel jum tas-sekondar biex
jikkompleta l-formalitajiet amministrattivi meħtieġa. Huwa għandu jibda d-dmirijiet tiegħu fl-
ewwel jew fis-16-il jum tax-xahar.
 ---pagebreak--- 102              MT                 Il-Ġurnal Uffiċjali ta’ l-Unjoni Ewropea                  11.12.2008

2.     SNE assenjat lill-Uffiċju ta' Kollegament ta' l-Aġenzija għandu jirrapporta lid-
Direttorat/unità rilevanti fil-post tas-sekondar tiegħu.

3.     Il-ħlasijiet għandhom isiru mid-Direttorat/unità xierqa ta' l-Aġenzija, f'euro, għal ġo kont tal-
bank li jkun infetaħ f'istituzzjoni bankarja fil-post tas-sekondar.

                                              KAPITOLU IV

                                   APPLIKAZZJONI TAR-REGOLI
                   GĦAL PERSUNAL MILITARI NAZZJONALI SSEKONDAT

                                                 Artikolu 23
                           Regoli li japplikaw għal persunal militari ssekondat

Bla ħsara għall-Artikoli 24 sa 33, dawn ir-Regoli għandhom japplikaw ukoll għal persunal militari
ssekondat lill-Aġenzija.

                                                 Artikolu 24
                                              Kondizzjonijiet

Il-persunal militari ssekondat għandu jkun fuq servizz imħallas fil-forzi armati ta' Stat Membru
parteċipanti matul is-sekondar tiegħu.
 ---pagebreak--- 11.12.2008      MT                Il-Ġurnal Uffiċjali ta’ l-Unjoni Ewropea                           103

                                               Artikolu 25
                                             Impenji esterni

Il-persunal militari ssekondat ma jistax jinvolvi lill-Aġenzija f'impenn estern, ħlief taħt mandat
speċjali mogħti taħt l-awtorità tal-Kap Eżekuttiv ta' l-Aġenzija.

                                               Artikolu 26
                                         Clearance tas-sigurtà

B'deroga mill-Artikolu 4(5), il-livell xieraq ta' clearance tas-sigurtà tal-membru tal-persunal militari
ssekondat, li ma jistax ikun aktar baxx minn SECRET, għandu jiġi stipulat fl-Iskambju ta' Ittri
imsemmi fl-Artikolu 1(5).

                                               Artikolu 27
                                       Esperjenza professjonali

B'deroga mill-Artikolu 6(1), membru tal-persunal militari li jaħdem fil-livell amministrattiv jew
konsultattiv u li juri grad għoli ta' kompetenza għad-dmirijiet li għandhom jitwettqu jista' jiġi
ssekondat lill-Aġenzija.

                                               Artikolu 28
                              Sospensjoni u terminazzjoni tas-sekondar

1.      L-awtorizzazzjoni għall-applikazzjoni ta' l-Artikolu 7 għal membru tal-persunal militari
ssekondat għandha tingħata mill-Kap Eżekuttiv ta' l-Aġenzija.
 ---pagebreak--- 104              MT                Il-Ġurnal Uffiċjali ta’ l-Unjoni Ewropea                      11.12.2008

2.      B'deroga mill-Artikolu 8, is-sekondar jista' jintemm jekk l-interessi ta' l-Aġenzija jew ta' l-
amministrazzjoni nazzjonali tal-membru tal-persunal militari ssekondat jeħtieġu hekk jew għal
kwalunkwe kawża suffiċjenti oħra.

                                                Artikolu 29
                               Nuqqas serju ta' konformità ma' l-obbligi

1.      B'deroga mill-Artikolu 8(3), sekondar jista' jintemm mingħajr notifika f'każijiet serji ta'
nuqqas volontarju jew negliġenti tal-membru tal-persunal militari ssekondat milli jikkonforma ma'
l-obbligi tiegħu. Id-deċiżjoni għandha tittieħed mill-Kap Eżekuttiv ta' l-Aġenzija wara li l-persuna
konċernata jkollha opportunità tippreżenta d-difiża tagħha. Qabel ma jieħu d-deċiżjoni tiegħu, il-
Kap Eżekuttiv għandu jinnotifika lir-Rappreżentant Permanenti ta' l-Istat Membru li tiegħu l-
membru tal-persunal militari ssekondat hu ċittadin. Ulterjorament għal dik id-deċiżjoni, l-
allowances imsemmijin fl-Artikoli 18 u 19 m'għandhomx jinagħtaw aktar.

Qabel id-deċiżjoni msemmija fl-ewwel paragrafu, membru tal-persunal militari ssekondat jista' jiġi
sospiż jekk nuqqas milli jħares l-obbligi tiegħu ikun allegat kontrih mill-Kap Eżekuttiv ta' l-
Aġenzija wara li l-persuna konċernata tkun ingħatat opportunità tippreżenta d-difiża tagħha. L-
allowances imsemmijin fl-Artikoli 15 u 16 m'għandhomx jitħallsu matul din is-sospensjoni, li ma
tistax taqbeż tliet xhur.

2.      Il-Kap Eżekuttiv ta' l-Aġenzija jista' jġib għall-attenzjoni ta' l-awtoritajiet nazzjonali
kwalunkwe ksur minn membru tal-persunal militari fuq sekondar tar-Regoli mniżżlin jew
imsemmijin f'din id-Deċiżjoni.
 ---pagebreak--- 11.12.2008       MT                Il-Ġurnal Uffiċjali ta’ l-Unjoni Ewropea                              105

3.      Membru tal-persunal militari fuq sekondar għandu jkompli jkun soġġett għar-regoli
dixxiplinarji nazzjonali tiegħu.

                                                Artikolu 30
                                              Leave speċjali

B'deroga mill-Artikolu 12(4), jista' jingħata leave speċjali addizzjonali mhux imħallas mill-Aġenzija
għal taħriġ minn min jimpjega soġġett għal talba debitament raġunata minn min jimpjegah.

                                                Artikolu 31
                                                Allowances

B'deroga mill-Artikoli 15(1) u 16, l-Iskambju ta' Ittri msemmi fl-Artikolu 1(5) jista' jistipula li l-
allowances previsti fih m'għandhomx jitħallsu.

                                                Artikolu 32
                                            Post tar-residenza

1.      Il-membru tal-persunal militari ssekondat hu kkunsidrat bħala li għandu l-post tar-residenza
tiegħu fil-kapitali ta' l-Istat Membru li tiegħu hu ċittadin, meta, skond l-Artikolu 17(1), (2) u (3)(a),
il-post tar-residenza tiegħu jkun jinstab 150 km jew inqas bogħod mill-post tas-sekondar.
 ---pagebreak--- 106              MT                Il-Ġurnal Uffiċjali ta’ l-Unjoni Ewropea                     11.12.2008

2.     Il-membru tal-persunal militari ssekondat hu kkunsidrat li għandu l-post tar-residenza tiegħu
fil-kapitali ta' l-Istat Membru li tiegħu hu ċittadin meta l-post tar-residenza prinċipali tal-konjuġi
jew tat-tifel jew tifla (tfal) imsemmijin fl-Artikolu 17(3)(b) ikun jinstab fi Stat Membru barra minn
dak tas-sekondar.

                                              KAPITOLU V

                                    DISPOŻIZZJONIJIET FINALI

                                                Artikolu 33
                                   Emendi u Regoli Implimentattivi

Id-dispożizzjonijiet ta' dawn ir-Regoli dwar l-Artikoli 4, 5, 8, 10, 12 sa 14, 21 sa 32, jistgħu jiġu
emendati, safejn ikun meħtieġ, mill-Bord ta' Tmexxija ta' l-Aġenzija, f'konformità ma' l-Artikolu
9(1)(1.10) u l-Artikolu 11(3)(3.2) ta' l-Azzjoni Konġunta 2004/551/PESK. Kwalunkwe tali emenda
proposta għandha tiġi trasmessa lill-Kunsill. Dawn l-emendi għandhom jitqiesu bħala approvati
sakemm il-Kunsill, fi żmien xahrejn u b'maġġoranza kwalifikata, ma jiddeċidix li jimmodifikahom.

Emendi għal dispożizzjonijiet oħra ta’ dawn ir-Regoli, b’mod partikolari dawk dwar ir-
remunerazzjoni, l-allowances u l-benefiċċji tas-sigurtà soċjali, għandhom jiġu adottati mill-Kunsill,
b’unanimità, fuq proposta mill-Bord ta’ Tmexxija ta' l-Aġenzija.
 ---pagebreak--- 11.12.2008      MT                Il-Ġurnal Uffiċjali ta’ l-Unjoni Ewropea                           107

                                               Artikolu 34
                                             Evalwazzjoni

Fi żmien tliet snin wara d-dħul fis-seħħ ta’ din id-Deċiżjoni jew mad-dħul fis-seħħ tat-Trattat li
jistabbilixxi Kostituzzjoni għall-Ewropa, skond liema waħda tiġi l-ewwel, il-Kunsill ta’ l-Unjoni
Ewropea għandu jagħmel evalwazzjoni u jemenda dawn ir-Regoli jew jieħu deċiżjoni dwar l-
iskadenza tagħhom, kif ikun xieraq.

                                               Artikolu 35
                                                  Effett

Din id-Deċiżjoni għandu jibda jkollha effett fil-jum tal-pubblikazzjoni tagħha f’Il-Ġurnal Uffiċjali
ta' l-Unjoni Ewropea.

Magħmul fi Brussell, 24 ta’ Settembru 2004.
                                                                              Għall-Kunsill
                                                                              Il-President
                                                           L. J. BRINKHORST